Sirkuit Internasional Mandalika

Sirkuit Internasional Mandalika (resmi Pertamina Mandalika International Street Circuit) silih tunggil sirkuit balap sané magenah ring Wawengkon Ékonomi Khusus Mandalika (KÉK Mandalika) ring Désa Kuta, Lombok Tengah, Nusa Tenggara Barat. Sirkuit madué lantang lintasan 4,31 km antuk 17 bikukan. Karencanayang sirkuit puniki pacang dados tuan umah balap MotoGP masan 2022 miwah Pacentokan Gumi Superbike masan 2021.

 Sirkuit 
Sirkuit puniki lantang nyané 4,31 km antuk 17 bikukan, aantuk kapasitas 50,000 genah malinggih ring grandstand miwah total ngantos 195,700 jadma.

Sirkuit puniki ring pangawit nyané  karencana madué lantang 4.32 km antuk 19 bikukan, menawi désain kakirangin dados 17 bikukan. Mawit Ricky Baheramsjah, Manggala Mandalika Grand Prix Association, bikukan kakirangin krana indik kaamanan: "Makéhan bikukan, ngagengang résiko kecelakaan. Lantas kagentosin antuk margi beneng mangda ngawewehin aksi overtaking." Sapunika, désain sirkuit taler kanikayang "wantah becik antuk satunggil pabrikan".

 Pacentokan 

 MotoGP 
Ring Pébruari 2019, Direktur Utama Indonésia Tourism Development Corporation (ITDC) Abdulbar M. Mansoer nganikayang Sirkuit puniki pacang nyelenggara MotoGP antuk 3 musim, saking musim 2021 ngantos 2023. Menawi, MotoGP tan payu kamargiang ring 2021 krana kantun wénten Pandemi Covid-19, punika kaundur dados warsa 2022, antuk kapasitas 15%. Ring jadwal MotoGP Mandalika pacang kamargiang sasampun GP pambuka ring Losail, Qatar, ring 20 Maret 2022. Sirkuit puniki taler pacang nyelenggara tés pramusim MotoGP musim 2022, saking 11-13 Pébruari 2022.

 MotoE 
Siosan MotoGP, Sirkuit Mandalika taler marancana nyelenggara MotoE.

 WSBK 
Sirkuit puniki ring pangawit nyané karencana pacang nyelenggara Pacentokan Superbike ring 12-14 Nopémber warsa niki. Menawi, jadwal puniki kaundur dados 19-21 Nopémber mangda "tan makaplug" sareng MotoGP.

 Pustaka 

Kategori:Sirkuit MotoGP
Kategori:Sirkuit ring Indonésia